Gravid kvinne til sykehus etter utforkjøring
- Politiet fikk melding om klokken 08.10 om at en bil hadde kjørt av veien ved gamle Bergland hotell på Sokna, sier operasjonsleder Lars Kristian Evensen i Nordre Buskerud politidistrikt til NTB. Bilen, som kjørte i retning Hønefoss, skar av veien og havnet 15-20 meter utenfor veien. I alt tre personer satt i bilen, to kvinner og en mann. Den ene kvinnen er gravid og ble sendt til sykehus i helikopter med moderate skader. Den andre kvinnen ble sendt med ambulanse til Ringerike sykehus. Mannen hadde store hodeskader og ble sendt til sykehus med lumftambulanse. Oslo universitetssykehus opplyser tirsdag formiddag at mannen fikk livstruende skader i ulykken. Det var vitner til hendelsen, og politiet skal ha fått melding om at det skal ha vært høy hastighet forut for ulykken. De har nå varslet ulykkeskommisjonen i Statens Vegvesen. Ingen andre kjøretøyer skal ha vært involvert i utforkjøringen.
To kvinner og en mann er sendt til sykehus etter en en utforkjøring på riksvei 7 ved Sokna i Buskerud tirsdag morgen.